کارلۆس کویرۆز
کارلۆس مانوێل بریتۆ لیال کویرۆز (لەدایکبووی ١ی ئازاری ١٩٥٣) ڕاھێنەری تۆپی پێی پورتوگالی و سەرۆکی ڕاھێنەری ھەڵبژاردەی تۆپی پێی ئێرانە. یاریدەدەری ڕاستی ئەلێکس فێرگسۆن بوو لە مانچستەر یونایتد و لەگەڵیدا نازناوی چامپیۆنزلیگی ئەورووپای لە وەرزی ٢٠٠٧–٢٠٠٨، جامی جیھانی یانەکان لە ٢٠٠٨، خولی نایابی ئینگلیزی لە وەرزەکانی (٢٠٠٢–٠٣، ٢٠٠٦–٠٧، ٢٠٠٧–٢٠٠٨) بەدەستھێنا) و جامی یەکێتی ئینگلتەرا لە It ھەروەھا وەرزی (٢٠٠٣–٠٤) و جامی یانەکانی ئینگلیزی لە وەرزەکانی (٢٠٠٥–٠٦، ٢٠٠٨–٠٩ و ٢٠٠٩–١٠). ھەروەھا بۆ ماوەیەک ڕاھێنەری یانەی ڕیال مەدرید بووە. لە بواری ڕاھێنەرایەتی نیشتمانیدا ڕاھێنەری ئیماراتی یەکگرتووی عەرەبی و ئەفریقای باشوور و پورتوگال و ئێران و کۆڵۆمبیا و میسر بووە. کویرۆز بۆ ماوەی دوو قۆناغ یاریدەدەری ئەلێکس فێرگسۆن بووە لە مانچستەر یونایتد، بۆ ماوەی دوو قۆناغیش سەرۆکی ھەڵبژاردەی پورتوگال بووە و سەرکردایەتی ئەم تیپەی کردووە لە مۆندیالی ٢٠١٠. ھەروەھا لەگەڵ ھەڵبژاردەی ئەفریقای باشوور سەرکەوت بۆ مۆندیالی ٢٠٠٢ و لەگەڵ ھەڵبژاردەی ئێران بۆ جامی جیھانی ٢٠١٤، ٢٠١٨ و ٢٠٢٢. لە خاڵە گرنگەکانی تری ڕاھێنەرایەتییدا، دەتوانین ئاماژە بە سەرۆکی ڕاھێنەری ڕیاڵ مەدرید بکەین لە وەرزی (٢٠٠٣–٢٠٠٤) ی لالیگا، کە بە ماوەیەکی ناسەرکەوتوو دادەنرێت بۆ ئەو. ھەروەھا ئەزموونی ڕاھێنەرایەتی لە خولی J -League (ژاپۆن) و MLS (ئەمریکا) و ھەڵبژاردەی ئیماراتی ھەیە.لە تەمەنی گەنجیدا، لە تەمەنی ١٥ بۆ ٢١ ساڵیدا، کویرۆز گۆڵپارێز بووە بۆ تیپی زێدی خۆی لە شاری نامپولا لە مۆزەمبیق، یانەی فرۆڤیاریۆ نامپولا. لە ساڵی ١٩٧٤ بڕوانامەی ئەندازیاری میکانیکی لە زانکۆی لۆرێنزۆ مارکێس لە مۆزەمبیق تەواو کردووە و دوای ئەوەی مۆزەمبیق سەربەخۆیی خۆی لە پورتوگال ڕاگەیاند و شۆڕشی قەرنازی لە پورتوگال ڕوویدا، کویرۆز وازی لە تۆپی پێ ھێنا و ڕووی لە پورتوگال کرد.

سەرچاوەکان 

ڕاھێنەرانی تۆپی پێی دوور لە وڵات لە میرنشینە یەکگرتووە عەرەبییەکان
ڕاھێنەرانی تۆپی پێی دوور لە وڵات لە ئیسپانیا
لەدایکبووانی ١٩٥٣
وتارەکان بە بەستەرە دەرەکییە مردووەکان
زیندووان